Het jy al aan jou boedelplan gedink?Ons het onlangs die nuwe jaar betree, en jy het waarskynlik ‘n lang lys van Nuwejaarsvoornemens, insluitend om beter te eet, gereeld te oefen, meer te slaap en hopelik minder te stres. Om jou boedelbeplanningsake in orde te kry, is waarskynlik nie boaan jou lys nie, maar dit behoort regtig te wees. Wat is boedelbeplanning? Boedelbeplanning maak voorsiening vir jou begunstigdes en hul finansiële behoeftes wanneer jy nie meer daar is nie. Boedelbeplanning sluit die voorbereiding van dokumente, prosesse en strukture in wat geïmplementeer en gevolg moet word ten tyde van jou afsterwe, om te verseker dat jou geliefdes versorg word en dat jou boedel versprei word – soos jy dit bedoel het. ‘n Boedel word beskryf as alles wat jy besit – insluitend al jou besittings, bates, beleggings en rykdom. Jou boedelplan bepaal wat met jou boedel moet gebeur sou jy sterf. Jy sal waarskynlik nie jou huis verlaat sonder motorversekering nie, uit vrees vir ŉ moontlike ongeluk. Tog het ‘n duik in jou motor se bakwerk ŉ baie kleiner uitwerking op jou geliefdes as ‘n onverwagse dood in die gesin met geen effektiewe boedelplan om uit te voer nie. Dit is hoekom dit so belangrik is om jou boedelplan in orde te kry. Begin met jou testament ‘n Testament is ‘n dokument wat ‘n individu se laaste wense aandui. Dit dui duidelik aan wie wat moet erf en laat jou toe om onder meer eksekuteurs aan te stel en om voogde vir minderjarige kinders te nomineer. Om sonder ‘n testament (intestaat) te sterf is nie ideaal nie, aangesien dit basies die regering in beheer stel van die bestuur van die uitvoering van jou boedel. Om jou testament op te stel is nie ‘n ingewikkelde proses nie, maar baie mense stel dit uit omdat hulle nie weet waar om te begin nie. Daarbenewens kan die idee om jou testament op te stel intimiderend wees omdat dit dikwels as ‘n duur of tydrowende proses beskou word, maar dit is nie in werklikheid so nie. Die hele proses kan eintlik binne ‘n paar uur voltooi word met die regte professionele hulp. Jou testament is waarskynlik die belangrikste dokument wat jy ooit sal onderteken en vorm die grondslag vir jou boedelplan. Van daar af moet jy begin om die finansiële aspekte van jou boedelplan te oorweeg, insluitend onverwagte regskoste en koste ten tyde van jou dood, lewensversekering om te verseker dat jou boedel genoeg likiditeit het, regstrukture soos trusts en, natuurlik, belastingdoeltreffendheid. Maar begin heel eerste met jou testament. Watter inligting is in ‘n testament ingesluit? ‘n Testament sluit gewoonlik in: Wat gebeur as jy sonder ‘n testament sterf? Die opstel van jou testament verhoed ook dat ‘n aantal dinge plaasvind, naamlik: As jy reeds ‘n Testament in plek het, is dit belangrik om dit op datum te hou met jou lewensgebeure soos ŉ huwelik, egskeiding, die geboorte van kinders of betrokkenheid by ŉ nuwe onderneming. Waar kan jy jou testament laat opstel? Daar is verskeie instansies wat kan help met die opstel van testamente, insluitend banke, regsfirmas en finansiële adviseurs, maar dit is die beste om ‘n spesialismaatskappy soos Capital Legacy te gebruik. Die gebruik van ‘n professionele maatskappy om jou testament te help opstel is voordelig om die akkuraatheid en geldigheid te verseker en dat alle relevante oorwegings in ag geneem word. Nog belangriker is egter om seker te maak dat jy die regte betroubare professionele persoon aanstel om jou testament uit te voer wanneer jy sterf. Voordat hierdie nuwe jaar jou verbysnel, maak seker dat jy die belangrikste ding op jou doenlysie eers afmerk! Kry jou testament, teen geen koste nie, gedoen by Capital Legacy – jou nommer een verskaffer van testamente en boedels. By Capital Legacy spesialiseer ons in die opstel van testamente en boedelbereddering en maak dit maklik om jou nalatenskap te beskerm. Ons sal jou testament gratis opstel en opdateer of wysig. Besoek www.capitallegacy.co.za of voltooi die vorm hier onder. Die vorm is gesluit.